open-index/open-wikipedia-markdown huggingface dataset:
Guvernement i Syria

**Syria** er delt inn i fjorten **guvernement** eller *muhafazat* (eintal *[[muhafazah]]*). Guvernementa er delte inn i seksti distrikt, eller *manatiq* (eintal *[[mintaqah]]*), som vidare er delt inn i underdistrikt eller *nawahi* (eintal *[[Nahiyah|nahia]]*). *Nawahi* inneheld landsbyar, som er dei minste administrative einingar.

Kvart guvernement vert styrt av ein guvernør, utpeikt av innanriksministeren og godkjend av regjeringa. Guvernøren er ansvarleg for administrasjon, helse, velferd, utdanning, turisme, offentlege arbeid, samferdsle, handel, jordbruk, industri, sivilforsvar og oppretthalde lov og orden i guvernementet. Ministeren for lokal administrasjon arbeider tett med kvar guvernør for å koordinere og ha oversyn med utviklinga av lokale prosjekt. Guvernøren har sitt eit provinsråd, der tre fjerdedelar av medlemmane vert valde av folket for fire år om gangen, medan resten vert utpeikt av innanriksministeren og guvernøren. I tillegg har kvart råd ei utøvande avdeling på seks til ti sentralt utpeikte tenestemenn, som vert vald ut blant dei valde rådsmedlemmane. Kvar tenestemann har ansvar for spesifikke oppgåver.

Distrikta og underdistrikta vert styrte av tenestemenn som vert utpeikt av guvernøren og godkjend av innanriksministeren. Desse embetsmennene arbeider med lokale saker med eit vald distriktråd og tener som mellommenn mellom det sentrale styret og tradisjonelle lokale leiarar, som landsbyhøvdingar, klanleiarar og eldreråd.

## Sjå òg
*Distrikt i Syria
*Byar og landsbyar i Syria

## Kjelder

**Denne artikkelen bygger på «[[:en:Governorates of Syria|Governorates of Syria]]» frå ,  den 1. april 2014.* 
*** oppgav desse kjeldene:*
Othon Friesz

**Achille Émile Othon Friesz** () var ein fransk postimpresjonistisk målar og formgjevar.

Friesz var fødd i Le Havre, der han kom frå ei lang rad av skipperar og skipsbyggjarar. I skuletida møtte han Raoul Dufy, saman studerte det to i 1895-96 på ein kunstskule i Le Havre. Seinare flytta dei til Paris der dei vart kjende med Henri Matisse, Albert Marquet og Georges Rouault. Ei tid måla han som fauvistane, og stilte ut med dei i 1907. Året etter reiste han tilbake til Normandie der han skaffa seg eit eige atelier og tok mot elevar. Ved krigsutbrotet i 1914 verva han seg og deltok gjennom heile verdskrigen. Etter krigen busette han seg i Paris og budde der til han døydde i 1949. Han slutta å nytte dei bjarte fargene til fauvistane, vende i staden tilbake til ein meir tradisjonell og sober palett.

## Kjelder

**Denne artikkelen bygger på «[[:sv:Othon Friesz|Othon Friesz]]» frå ,  den 1. april 2014.*
Distrikt i Syria

Dei 14 guvernementa, eller *muhafazat* (eintal *[[muhafazah]]*) i Syria er delte inn i 65 distrikt, eller *manatiq* (eintal *[[mintaqah]]*), inkludert byen Damaskus. Distrikta er vidare delte inn i 281 underdistrikt, eller *nawahi* (eintal *[[nahiya]]*). Distrikta har same namn som distriktshovudstadane.

Distrikta og underdistrikta er styrte av tenestemenn som er utpeikt av guvernøren og godkjend av innanriksministeren. Tenestemennene arbeider med eit vald distriktsråd for å ta seg av lokale saker og tene som mellommenn mellom dei sentrale styresmaktene og tradisjonelle lokale leiarar, som landsbyhøvdingar, klanleiarar og eldsteråd.

Byen Damaskus er både guvernement, distrikt og underdistrikt.

Merk at delar som brukte å høyre til Quneitra guvernement har vore under israelsk kontroll sidan 1967 (sjå Golanhøgdene).

## Distrikt
Syria er delt inn i totalt 65 distrikt:

### [[Aleppo guvernement]]

***[[Jabal Simeon-distriktet]]**
*Afrin-distriktet
*Azaz-distriktet
*Al-Safirah-distriktet
*Al-Bab-distriktet
*Manbij-distriktet
*Jarabulus-distriktet
*Ayn Al-Arab-distriktet
*Atarib-distriktet
*Dayr Hafir-distriktet

### [[Damaskus guvernement]]

***[[Damaskus]]**

### [[Daraa guvernement]]

*Al-Sanamayn-distriktet
***[[Daraa-distriktet]]**
*Izra-distriktet

### [[Deir ez-Zor guvernement]]

*Abu Kamal-distriktet
*Mayadin-distriktet
***[[Deir ez-Zor-distriktet]]**

### [[Hama guvernement]]

*Al-Suqaylabiyah-distriktet
***[[Hama-distriktet]]**
*Masyaf-distriktet
*Muhardeh-distriktet
*Salamiyah-distriktet

### [[Al-Hasakah guvernement]]

***[[Al-Hasakah-distriktet]]**
*Al Qamishli-distriktet
*Al-Malikiyah-distriktet
*Ra's al-'Ayn-distriktet

### [[Homs guvernement]]

*Al-Mukharram-distriktet
*Al-Qusayr-distriktet
*Ar-Rastan-distriktet
***[[Homs-distriktet]]**
*Tadmur-distriktet
*Taldou-distriktet
*Talkalakh-distriktet

### [[Idlib guvernement]]

*Arihah-distriktet
*Harem-distriktet
***[[Idlib-distriktet]]**
*Jisr al-Shughur-distriktet
*Ma'arrat al-Numan-distriktet

### [[Latakia guvernement]]

*Al-Haffah-distriktet
*Jableh-distriktet
***[[Latakia-distriktet]]**
*Qardaha-distriktet

### [[Quneitra guvernement]]

*Fiq-distriktet
***[[Quneitra-distriktet]]**

### [[Ar-Raqqah guvernement]]

***[[Al-Raqqah-distriktet]]**
*Al-Thawrah-distriktet
*Tell Abyad-distriktet

### [[Rif Dimashq guvernement]]

*Al-Qutayfah-distriktet
*Al-Nabk-distriktet
*Al-Tall-distriktet
*Darayya-distriktet
*Markaz Rif Dimashq-distriktet
*Duma-distriktet
*Qatana-distriktet
*Qudsaya-distriktet
*Yabrud-distriktet
*Zabadani-distriktet

### [[As-Suwayda guvernement]]

***[[As-Suwayda-distriktet]]**
*Salkhad-distriktet
*Shahba-distriktet

### [[Tartus guvernement]]

*Al-Shaykh Badr-distriktet
*Baniyas-distriktet
*Duraykish-distriktet
*Safita-distriktet
***[[Tartus-distriktet]]**

## Sjå òg
* Guvernement i Syria
* Byar i Syria

## Kjelder

**Denne artikkelen bygger på «[[:en:List of districts of Syria|List of districts of Syria]]» frå ,  den 1. april 2014.* 
*** oppgav desse kjeldene:*
Bangalore

**Bangalore** eller **Bengaluru** (kannada ಬೆಂಗಳೂರು, *Bengalūru*), er delstatshovudstad i Karnataka i India. Han er ein av dei største byane i India med 8&nbsp;425&nbsp;970 innbyggjar. Byen er kjend som eit sentrum for indisk IT-industri, og huser mange fleirnasjonale føretak innan bransjen. Bangalore ha også ei rekkje parkar, og er innan India også kjend som «hagebyen».

Den noverande byen blei grunnlagd av Kempe Gowda i 1537. Bangalore høyrde til Mysorestaten under Britisk India, og var fødestaden til Tippu Sultan, «tigeren frå Mysore», som stod hardt imot britane. 

Bangalore ligg rundt 950 moh., og har eit behageleg klima med relativt kjølige somrar (middeltemperatur rundt 34 °C) og milde vintrar (sjeldan under 16 °C). Byen ligg ved Kaverielva, som står for størstedelen av vasstilførselen hit. Den årlege nedbørsmengda på rundt 914 mm er ikkje tilstrekkeleg.

Byen har vegsamband til storbyane Mumbai og Chennai gjennom nord-sør-sambandet Varanasi-Kanniyakumari National Highway, og til Mysore og vidare til Kerala. Han har togsamband til Chennai og vidare til Vest- og Nord-India. Hindustan Airport ligg 8 km aust for byen.

## Bakgrunnsstoff

## Kjelder

* «Bangalore», *Encyclopædia Britannica*. Encyclopædia Britannica Ultimate Reference Suite.  Chicago: Encyclopædia Britannica, 2011.
Ruseløkkveien

**Ruseløkkveien** er ei gate i Oslo som går i sørvestleg lei ned til Munkedamsveien frå ei etter måten stor rundkøyring rett nedafor Abelhaugen i søraustre hjørnet av Slottsparken, der gatene Stortingsgata, Henrik Ibsens gate, Frederiks gate og likeeins Munkedamsveien møtast. På mesteparten av strekninga går Ruseløkkveien og Munkedamsveien parallelt, skilde frå kvarandre med kontor- og forretningsbygningar, og med Ruseløkkveien på eit litt høgare nivå i terrenget enn Munkedamsveien. Oslo Konserthus og Nationaltheatret jarnbanestasjon har på kvar sine stader hovudtilkomst frå Ruseløkkveien.

Ruseløkkveien fylgjer stort sett same traseen i dag som då vegen vart bygd i 1882, men er no oppstykka og utforma på eit vis som gjer at gata ikkje fungerer eller ser ut som ei samanhengande trafikkåre. Namnet har gata etter ei løkke i den tidlegare Bymarka, Ruseløkken, som hadde namnet etter eigaren Lars Ruus (1596-1642). Denne løkka låg rett nedanfor det som no er Abelhaugen i søraustre hjørnet av Slottsparken.

## Litteratur
*Knut Are Tvedt (red): *Oslo byleksikon*, Kunnskapsforlaget 2010, side 474, ISBN 978-82-573-1760-7
Mount Wilhelm

**Mount Wilhelm** (kuman **Enduwa Kombuglu**) er det høgaste fjellet på Papua Ny-Guinea og i heile Oseania med ei høgd på 4&nbsp;509 meter over havet. Det er ein del av fjellkjeda Bismarckfjella på øya Ny-Guinea, og ligg ved møtestaden til dei tre papuanske provinsane Simbu, Western Highlands og Madang.  

Fjellet kan klatrast utan spesialutstyr, men turen tek fleire dagar og kan vera hard, ikkje minst på grunn av høgda. Fjellet er vanlegvis omgjeve av skyer, slik at ein berre ser det, eller har utsyn frå det, tidleg om morgonen.

## Kjelder
*«Mount Wilhelm Climb» , PNG Trekking Adventures
*«The Mt Wilhelm Trek» , bestofpng.com
*«Mount Wilhelm» (31. januar 2013), *Store norske leksikon*. Fri artikkel henta 2. april 2014.

**Denne artikkelen bygger på «[[:sv:Wilhelm (berg)|Wilhelm (berg)]]» frå , og «[[:en:|Mount Wilhelm]]» frå  den 2. april 2014.*  
 

## Bakgrunnsstoff

*«Adventures in Papua New Guinea: Port Moresby, Mt. Wilhelm and the Highlands». Reiseskildring ved untappedcities.com.
Munkedamsveien

**Munkedamsveien** er ei gate i Oslo som går frå ei etter måten stor rundkøyring i nærleiken av søraustre hjørnet av Slottsparken, der likeeins gatene Stortingsgata, Henrik Ibsens gate, Frederiks gate og Ruseløkkveien møtast, og endar i Drammensveien på Skillebekk i Oslo.

På fyrste parten av strekninga går Munkedamsveiene i sørvestleg lei ned til ei rundkøyring der det mellom anna er på- og avkjørsle frå Europaveg 18 i retninga til og frå Drammen, og inngår på denne strekninga i det gatesystemet som vert skilta som Ring 1. Frå denne rundkøyringa går vegen i nordleg og nordvestleg retning fram til Drammensveien på Skillebekk, stengd for gjennomkøyring frå rundkøyringa for anna trafikk enn rutebuss, syklistar og fotgjengarar. Munkedamsveien framstår difor ikkje som ei samanhengande trafikkåre over heile strekninga.

Namnet Munkedamsveien fekk gata i 1852, då ho vart tillaga som offentleg veg. Tidlegare hadde vegen vore privat over løkka med namnet Munkedammen.

## Litteratur
*Knut Are Tvedt (red): *Oslo byleksikon*, Kunnskapsforlaget 2010, side 369, ISBN 978-82-573-1760-7
Vathý på Sámos

**Vathý** (gresk Βαθύ) er ein landsby og ein tidlegare kommune nordaust på øya Sámos i periferieininga Sámos i periferien Dei nordlege egeiske øyane i Hellas. Vathý vart innlemma i kommunen Sámos i 2011, men inngår frå 2019 som ei kommunaleining i kommunen Aust-Sámos.

Ved folketeljinga i 2021 hadde kommunaleininga Vathý 12&nbsp;506&nbsp;innbyggjarar, medan tettstaden med same namn hadde 1&nbsp;718&nbsp;innbyggjarar.

## Referansar
Sámos by

**Sámos by** (gresk Σάμος) er ein by nordaust på øya Sámos i periferieininga Sámos i periferien Dei nordlege egeiske øyane i Hellas og hovudsete i kommunen Aust-Sámos og i periferieininga Sámos. Sámos by er opphavleg hamna til den gamle hovudbyen Vathý og har tidlegare vore kalla Káto Vathý (gresk Κάτω Βαθύ, «nedre Vathý») og Limín Vathéos (gresk Λιμήν Βαθέος, «hamna til Vathý»).

## Referansar
Amfibol

**Amfibol** er namnet på ei viktig gruppe av generelt mørke, inosilikat-mineral, som dannar prismar eller nåleliknande krystall, og består av doble rekkjer SiO4-tetraeder, knytte saman ved hjørna og inneheld generelt ion av jern og/eller magnesium i strukturane sine. Amfibolar kan vere grøne, svarte, fargelause, kvite, gule, blåe eller brune på farge.

## Kjelder

**Denne artikkelen bygger på «[[:en:Amphibole|Amphibole]]» frå ,  den 2. april 2014.* 
*** oppgav desse kjeldene:*
Amfibolitt

**Amfibolitt** (av amfibol og -itt) er ein mørk, metamorf bergart som hovudsakleg består av plagioklas og hornblende (amfibol). Han vert danna ved metamorfose av basiske bergartar som gabbro, basalt og kalkrike sediment, eller ved metasomatose av kalkstein. 

Bergarten er særs vanleg i Noreg.


Fil:Amphibolit.jpg|Granatberande amfibolitt frå Val di Fleres, Italia
Fil:Amphibolite poland.jpg|Amfibolitt frå Polen


## Kjelder

*Amfibolitt. (14. februar 2009). I Store norske leksikon. Henta 13. februar 2014.
Amositt

**Amositt** er ein asbest-type med gulaktig til mørk farge. Han finst særleg i Sør-Afrika og India. Amositt blir ikkje rekna som den farlegaste asbesttypen med omsyn til kreftrisiko. Krokidolitt blir rekna å medføre ein større kreftrisiko. Amositt har vore vesentleg mindre brukt i Noreg enn t.d. krysotil. 

## Sjå òg
* asbest
* asbestose

## Kjelder

*Amositt. (14. februar 2009). I Store norske leksikon. Henta 13. februar 2014 frå http://snl.no/amositt.

## Bakgrunnsstoff
Analcim

**Analcim** (av gresk *analkis* som tyder «svak») er eit fargelaust eller kvitt mineral som tilhøyrer zeolittgruppa. Analcim finst i kubiske krystall (ikositetraeder) på spalter eller holrom i lavaer, og i massiv form i einskilde sedimentære bergartar. 

Den kjemisk formelen er NaAlSi2O6·H2O.

I Noreg er han særleg kjent frå nefelinsyenitt-pegmatittar ved Langesundsfjorden. 

## Kjelder
*Analcim. (11. mars 2012). I Store norske leksikon. Henta 13. februar 2014.

## Bakgrunnsstoff

*Strukturtype
Marcel Desailly

**Marcel Desailly** () er ein fransk tidlegare fotballspelar, fødd i Accra i Ghana. Han var med på å vinne VM 1998 og EM 2000 for Frankrike. Mellom 1993 og 2004 spela han 116 landskampar og skåra tre mål. Både i 1993 og 1994 vann han Meisterligaen, fyrst for Olympique Marseille og så AC Milan. Han spela midtstoppar og var kjend for sin kontante spelestil.

## Karriere
### Klubbspel
Desailly starta som profesjonell fotballspelar i Nantes i 1986, og spela for barndomsklubben til våren 1992. Sesongen 1992/93 var han med på Olympique Marseilles største triumf, siger i Meisterligaen. Han vart deretter overført til italienske AC Milan, der han spela til sommaren 1998. Allereie i sin fyrste sesong med Milan verte han seriemeister for den italienske storklubben og han opplevde å vinne meisterligaen for andre året på rad. Også i 1996 vart han italiensk serievinnar.

Straks føre fotball-VM i Frankrike sommaren 1998 signerte Desailly for Chelsea FC for 4,6 millionar engelske pund. I Chelsea vart han etter ei tid kaptein og utgjorde eit solid midstoppar-par saman med landsmannen Frank Lebœuf. Mai månad 2000 leia han Chelsea til siger i FA-cupen. Sommaren 2004 gjekk han over til Qatar SC der han i 2005 vann si siste meisterskapsmedalje. Han la opp hausten 2005.

### Landslagsspel
Desailly debuterte for Frankrike i august 1993, og deltok i si fyrste store turnering under EM 1996 i England. To år seinare var han sentral då Frankrikes landslag vart verdsmeister på heimebane, der han forresten vart utvist etter 68. minuttar i finalen som Frankrike vann med 3-0 over Brasil. Suksessen heldt fram då han og Frankrike vann EM i fotball 2000 med finalesiger over Italia. Då kapteinen Didier Deschamps takka for seg etter meisterskapen, tok Desailly over som kaptein for landslaget. Etter europameisterskapen 2004 var over og med 116 landskampar avslutta han si tid på landslaget, den gongen med fleire landskampar enn nokon annan franskmann.

### Merittar
* VM-gull 1998 for Frankrike
* EM-gull 2000 for Frankrike
* Vinnar av Meisterligaen 1993 med Olympique Marseille
* Vinnar av Meisterligaen 1994 med AC Milan
* Italiensk seriemeister 1994 og 1996 med AC Milan
* Engelsk cupmeister 2000 med Chelsea FC
* Katarisk seriemeister 2005 med Qatar SC

## Kjelder

**Denne artikkelen bygger på «[[:de:Marcel Desailly|Marcel Desailly]]» frå ,  den 2. april 2014.*  
 
*eu-football
Restaurasjonen i Frankrike

**Restaurasjonen** i Frankrike, eller **Bourbon-restaurasjonen**, er eit tidsrom i fransk historie som varte frå gjeninnsetjnga av ein monark av huset Bourbon i 1814 til julirevolusjonen i 1830. Perioden var prega av gjenopprettinga av «den gamle ordenen» med innsetjinga av kong Ludvig XVIII på den franske trona etter den endelege nedkjempinga av Napoleon Bonaparte. Restaurasjonen blei initiert på Wienerkongressen av fyrst Klemens von Metternich.

## Bakgrunn

Kong Ludvig XVI av Frankrike var blitt kasta under den franske revolusjonen  (1789–1799), som blei etterfølgd av den første franske republikken (1792–1804) og deretter det første franske keisardømet  under Napoleon (1804–1814/1815). Napoleon blei nedkjempa av ein koalisjon av europeiske makter som gjeninnførte monarkiet og tibakeførte den franske trona  til arvingane til Ludvig XVI.

Perioden blei avbroten i 1815 av «dei hundre dagane» der Napoleon vende tilbake frå eksilet på Elba og kom til Paris med ein hær den 20. mars. 111 dagar seinare,  8. juli 1815, blei Ludvig XVIII atter gjeninsett på trona.

## Kjelder


**Denne artikkelen bygger på «[[:nb:Restaurasjonen i Frankrike|Restaurasjonen i Frankrike]]» frå , og «[[:en:Bourbon Restoration|Bourbon Restoration]]» frå  den 2. april 2014.*  
*** oppgav desse kjeldene: *
* 
* 
* 
* 
* 
* 
* 
* 
* 
* 
* 
* 
* 

## Bakgrunnsstoff
;Hjelpemiddel
* Guillaume de Bertier de Sauvigny / Alfred Fierro: *Bibliographie critique des mémoires sur la restauration écrits ou traduits en français*, Genève 1988 

;Kjeldeskriftutgåver
* *Archives parlementaires: de 1787 à 1860. Recueil complet des débats législatifs et politiques des Chambres Françaises*, imprimé … sous la direction de Jules Madival et Émile Laurent, deuxième série (1800 à 1860), Paris 1799– 
* *Procès-verbal des séances de la Chambre des Pairs*, Paris 1814– 

;Samla framstillingar
* Emmanuel de Waresquiel / Benoît Yvert: *Histoire de la Restauration, 1814–1830: naissance de la France moderne*, Paris 1996, ISBN 2-262-00912-0
Vauchamps i Marne

**Vauchamps** er ein lansbykommune som ligg heilt vest i det franske departementet Marne, nær département de l'Aisne et du département de Seine-et-Marne.

Vauchamps ligg om lag 25 km frå Château-Thierry,  40 km frå Épernay og 45 km frå Provins. Reims er 70 km og Paris er 100 km unna.

Slaget ved Vauchamps under Den sjette koalisjonskrigen mellom ein koalisjon av europeiske makter og Napoléon Bonaparte stod her den 14. februar 1814. Det er reist ein søyle ved hovudkrysset i landsbyen til minne om dette.

Under første verdskrigen var Vauchamps krigsskodesplass i september 1914.


Image-St Christophe Church (inside 2) - Vauchamps, Marne, France.jpg|L'église Saint Christophe de Vauchamps. Kyrkja er frå 1500-talet.
St Christophe Church (inside 1) - Vauchamps, Marne, France.jpg|Innsida av kyrkja.
Memorial Column 1814 - Vauchamps, Marne, France.jpg|Søylen til minne om slaget ved Vauchamps i 1814.


### Bakgrunnsstoff
* Vauchamps ved l'Institut géographique national
* Vauchamps  ved Insee.fr

## Kjelder


**Denne artikkelen bygger på «[[:fr:Vauchamp (Marne)|Vauchamp (Marne)]]» frå ,  den 2. april 2014.*
Ájos Minás

**Ájos Minás** (gresk Άγιος Μηνάς) er ein tidlegare kommune aust på øya Khíos i periferieininga Khíos i periferien Dei nordlege egeiske øyane i Hellas. Ájos Minás inngår frå 2011 som ei kommunaleining i kommunen Khíos.

## Referansar
Sår

**Sår** er ein skade på vevet som kan koma av ytre vald (friske sår eller *vulnus*) eller av ein sjukeleg tilstand (*ulcus*). Friske sår omfattear alt frå hudavskrapningar til store skader med lesjon av bein og ledd eller indre organ, og sår som er framkalt av forbrenning, etsing og elektriske skader. Etter måten såra er oppstått på blir dei kalla snittsår, stikksår, knusingssår, skotsår, brannsår, etsingssår og så vidare.

## Kjelder

*«Sår» (15. februar 2009), *Store norske leksikon*. Fri artikkel henta 2. april 2014.

## Bakgrunnsstoff
Ludvig XVIII av Frankrike

**Ludvig XVIII** () var konge av Frankrike frå restaurasjonen av monarkiet i 1814 til han døydde i 1824, med eit avbrot under «dei hundre dagane» til Napoleon i 1815.

Ludvig XVIII var fødd i Versailles i 1755. Under den franske revolusjon og napoleonskrigane levde han i eksil i Preussen, Russland og Storbritannia, men vende tilbake i 1814. Han regjerte etter  «den attande» etter at nevøen hans, den titulære kong Ludvig XVII, døydde i fengsel under revolusjonen.

Ludvig gifta seg i 1773 med Luise av Savoia, dottera til kong Vittorio Amadeo III av Piemonte-Sardinia. Ekteskapet var barnlaust. Broren Karl X etterfølgde han som konge.

## Kjelder

**Denne artikkelen bygger på «[[:nb:Ludvig XVIII av Frankrike|Ludvig XVIII av Frankrike]]» frå , og «[[:en:Louis XVIII of France|Louis XVIII of France]]» frå  den 3. april 2014.*  
*** oppgav desse kjeldene:*
* Évelyne Lever, *Louis XVIII*, Fayard, Paris, 1988. (paperback, ISBN 2-213-78010-1
* Mansel, Philip. *Louis XVIII*. Thrupp, Stroud, Gloucestershire, UK: Sutton Publishing, 1999 (paperback, ISBN 0-7509-2217-6).


## Bakgrunnsstoff
*Louis XVIII (1755 - 1824) ved herodote.net (fransk)
Nordaust-India

**Nordaust-India** er den austlegaste regionen i India og er knytt til Aust-India av ein smal landkorridor mellom Nepal og Bangladesh. Det omfattar fleire mindre delstatar kjende som «dei sju systerstatane»: Arunachal Pradesh, Assam, Manipur, Meghalaya, Mizoram, Nagaland og Tripura, og Sikkim i Himalaya. Regionen grensar til Kina (Sør-Tibet) i nord, Myanmar (Burma) i aust, Bangladesh i sørvest og Bhutan i nordvest.

Området utgjer rundt 8 % av den indiske landmassen. Dei om lag 39 millionar innbyggjarane i Nordaust-India utgjer rundt 3,1 % av den totale folkemengda i India, om lag like mykje som delstaten Odisha. 

Statane har eit eige råd, North Eastern Council (NEC), og eit indisk utviklingsdepartement, Ministry of Development of North Eastern Region (MDONER). Bortsett frå Goalpara-regionen i Assam er alle statane nykomarar til India. Brahmaputradalaen i  Assam blei del av Britisk India i 1824, og åsområda endå seinare. Fyrstestaten Sikkim blei del India etter ei folkerøysting i 1975 og blei teken med i Nordaust-regionen på 1990-talet.

Regionen har over 220 ulike folkegrupper som snakkar språk frå tre ulike språkfamiliar: Den indoariske, den sinotibetanske og den austriske. Assamesisk er eit stort språk som blir brukt som lingua franca av mange innbyggjarar. Andre større og offisielle språk er manipuri, sylheti, kak-borak, bengali, nepali og sikkimesisk.

## Kjelder

**Denne artikkelen bygger på «[[:en:Northeast India|Northeast India]]» frå ,  den 3. april 2014.* 
*** oppgav desse kjeldene:*
*
*
Kallimasiá

**Kallimasiá** (gresk Καλλιμασιά) er ein landsby søraust på øya Khíos i periferieininga Khíos i periferien Dei nordlege egeiske øyane i Hellas. Kallimasiá var hovudsete i den tidlegare kommunen Ionía, som frå 2011 inngår som ei kommunaleining i kommunen Khíos.

## Referansar
Demetrio Albertini

**Demetrio Albertini** () er ein italiensk tidlegare fotballspelar og seinare idrettsleiar frå Besana i Provinsen Monza og Brianza. Han er kjend frå si tid i AC Milan der han vann fem seriegull ogi 1995 ein meisterligatittel. Han spela 79 landskampar for Italia, derimellom i fotball-VM i 1994 og 1998, samt fotball-EM i 1996 og 2000. Albertini var midtbanespelar og kjend for sitt blikk for spelet og ein sikker pasningsfot.

### Klubbspel
Albertini debuterte for AC Milan som 17-åring i 1989. I 1989/90-sesongen var han utlånt til Padova, men i den påfølgjande sesongen etablerte han seg i Milan-laget. Han hadde fast plass i fyrsteellevaren dei neste elleve sesongane, og vann fem sereimeisterskap; 1992, 1993, 1994. 1996 og 1999. Åra 1993 til -95 var han med på å spele Milan fram til tre meisterligafinalar på rad, i 1995 vart det siger for klubben. Han spela omtrent 300 seriekamper og 41 europacupkampar for klubben.

Albertini forlet Milan i 2002 og spelte sidan for klubbar som Atletico Madrid, Lazio, Atalanta BC frå Bergamo og Barcelona, men aldri meir enn ein sesong i kvar klubb.

### Landslagsspel
Albertini debuterte for Italia mot Kypros i 1991 og deltok på OL-laget i 1992. I 1994 var han etablert på landslaget og spela alle kampane då Italia tok seg til VM-finalen, der det vart tap for Brasil etter ein tam finale og straffeskyting. Også i 1998 spelte han for Italia som rauk ut ut i kvartfinalen mot den seinare verdsmeisteren Frankrike, enno ein gong etter straffeskyting. Italia og Alberti tok seg heilt til finalen i fotball-EM 2000, der det etter ekstraomgangar vart tap for Frankrike. Han aksla den italienske landslagstrøya for siste gong i 2002. Totalt spela Albertini 79 landskampar og skåra tre mål.

### Idrettsleiar
Albertini vart i 2006 vald til visepresident i det italienske fotballforbundet.

### Merittar
* VM-sølv 1994 for Italia
* EM-sølv 2000 for Italia
* Vinnar av Meisterligaen 1994 med AC Milan
* Italiensk seriemeister 1992, 1993, 1994, 1996 og 1999 med AC Milan
* Italiensk cupmeister 2004 med SS Lazio

## Kjelder

**Denne artikkelen bygger på «[[:en:Demetrio Albertini|Demetrio Albertini]]» frå ,  den 3. april 2014.*  
 

**Denne artikkelen bygger på «[[:de:Demetrio Albertini|Demetrio Albertini]]» frå ,  den 3. april 2014.*  
 

## Bakgrunnsstoff
*
Andesitt

**Andesitt** er ein lavabergart som hovudsakleg består av feltspat (hovudsakleg plagioklas) og pyroksen, i einskilde typar òg hornblende, biotitt og litt kvarts. 

Han er særs utbreidd i aktive vulkanske fjellkjeder og øybogar, mellom anna i Andesfjella, Japan og Aleutane. Han er òg kjent i Noreg, mellom anna frå ordovicium i Trondheimsfeltet. 

Den tilsvarande djupbergarten er dioritt.

## Kjelder

*«Andesitt» (14. februar 2009). I *Store norske leksikon*. Henta 13. februar 2014.
Andesin

**Andesin** er eit feltspatmineral i plagioklasrekkja. 

## Kjelder
*Andesin. (14. februar 2009). I Store norske leksikon. Henta 13. februar 2014 frå http://snl.no/andesin.

## Bakgrunnsstoff
Andraditt

**Andraditt** er eit mineral i granatgruppa. Han kan vere gul, grøn, brun eller svart på farge. Mineralet finst i smykkesteinsvarietetar kalla topasolitt (gul) og demantoid (grøn). Det er kalla opp etter den portugisiske mineralogen D'Andrada og -itt.

## Kjelder

*Andraditt. (14. februar 2009). I Store norske leksikon. Henta 13. februar 2014.

## Bakgrunnsstoff
Slaget ved Alvøen

**Slaget ved Alvøen** var eit sjøslag som vart utkjempa i Vatlestraumen ved Alvøen mellom ein britisk fregatt og ein norsk styrke beståande av fire kanonjoller og ein kanonsjalupp den 16. mai 1808. Slaget var del av den såkalla Kanonbåtkrigen 1807-14 under Napoleonskrigane.

Den britiske fregatten HMS «Tartar» var på veg inn til Bergen for å ta i prise, eller senke, det nederlandske kaperfartøyet «Gelderland«» som hadde søkt inn til Bergen for reparasjon. Kvelden 15. mai kom det melding til Bergenhus om at ein britisk fregatt var i leia. Morgenen den 16. mai vart fem norske kanonfartøy sende ut for å møte fienden.

Slaget varte i vel ein time og enda med at fregatten flykta nordover Hjeltefjorden og til havs. Britane hadde totalt tolv falne, mellom dei skipssjefen, og skipet fekk store materielle skadar. På norsk side fall fem mann, i tillegg vart fleire såra. Slaget viste at sjølv små kanonbåtar kunne bekjempe større fartøy innanskjers langs norskekysten.

Norske sjøfolk som under tvang hadde bistått fienden vart i etterkant straffa for dette.

## Bakgrunnsstoff
Slaget ved Alvøen i Arkivverket 

## Kjelder

**Denne artikkelen bygger på «[[:nb:Slaget ved Alvøen|Slaget ved Alvøen]]» frå ,  den 3. april 2014.*
Pico de Orizaba

**Pico de Orizaba**, på nahuatl *Citlaltépetl* eller  *Iztactépetl*,  er det høgaste fjellet i Mexico med ei høgd på nesten 5&nbsp;700 moh. Det er eit vulkanfjell som sist hadde eit større utbrot i 1687 og eit mindre i 1867.

Pico de Orizaba har namn etter byen Orizaba, som ligg ved foten av fjellet.
Namnet «Citlaltépetl» var det vanlege nahuatlnamnet då spanjolane kom til området. Det er sett saman av *citlalli* som betyr 'stjerne' og *tepetl* som betyr 'fjell'. «Iztactépetl» er eit lokalt nahuatlnamn og kan omsetjast som 'kvitfjell'. Pico de Orizaba er snødekt året gjennom.

Fjellet er av vulkansk opphav. Pico de Orizaba høyrer til det transmeksikanske vulkanbeltet og ligg i delstatane Veracruz og Puebla. Det høgaste punktet av fjellet ligg i Puebla. Søraust for Pico de Orizaba ligg Sierra Negra, som er 4&nbsp;640 meter høgt.

Pico de Orizaba er rekna som ein sovande vulkan. Dei siste plinske vulkanutbrota fann stad i 1687, 1630, 1613, 1569, 1566, 1545&ndash;1565? og 1537. Vulkanen hadde også eit mindre utbrot i 1867. Etter dette utbrotet har fjellet berre hatt fumarolsk aktivitet.

Pico de Orizaba var viktig for aztekarane og totonacasfolket. Fjelltoppen og høgdedraga rundt er i dag del av ein nasjonalpark. Det finst fleire ruter for å nå vulkanen, og mange folk vitjar han. Frå toppen av fjellet kan ein sjå til Mexicobukta og det andre og tredje høgaste fjellet i Mexico, Popocatépetl og Iztaccihuatl.

## Kjelder

*«Pico De Orizaba» (14. februar 2009), *Store norske leksikon*. Fri artikkel henta 4. april 2014.
*«Pico De Orizaba», Peakware.com


**Denne artikkelen bygger på «[[:en:Pico de Orizaba|Pico de Orizaba]]» frå , og «[[:nb:|Pico de Orizaba]]» frå  den 4. april 2014.*  
 

## Bakgrunnsstoff
Rif Dimashq guvernement

**Rif Dimashq guvernement** (, tyder «Guvernementet ved landsbygda kring Damaskus») er eit av 14 guvernement i Syria. Det ligg sørvest i landet og grensar til guvernementa Quneitra, Daraa og al-Suwayda (utgjer den historiske regionen Hauran) i sørvest, Homs i nord, Libanon i vest og Jordan i sør. 

Guvernementet omringar heilt byguvernementet Damaskus, som er er det administrative senteret i Rif Dimashq. Det har eit areal på 18&nbsp;032&nbsp;km² og ein folkesetnad på 2&nbsp;836&nbsp;000 i 2011.

## Distrikt

Guvernementet er delt inn i distrikt (manatiq):

Desse er vidare delt inn i 36 underdistrikt (nawahi).

## Kjelder

**Denne artikkelen bygger på «[[:en:Rif Dimashq Governorate|Rif Dimashq Governorate]]» frå ,  den 4. april 2014.*  

## Bakgrunnsstoff
Quneitra guvernement

**Quneitra guvernement** () er eit av fjorten guvernement i Syria. Det ligg sør i Syria og omfattar Golanhøgdene.

Guvernementet grensar til Libanon, Jordan og Israel. Arealet varierer etter forskjellige kjelder, frå 685&nbsp;km² til 1&nbsp;861&nbsp;km². I 2013 hadde guvernementet ein folkesetnad på 49&nbsp;000. Den pålydande hovudstaden er den no fråflytta byen Quneitra. Mykje av guvernementet vart erobra av Israel i seksdagarskrigen i 1967 og Yom Kippur-krigen i 1973 (kalla oktoberkrigen i arabiske land) og dannar i dag dei omstridde israelskokkuperte Golanhøgdene.

Etter at den syriske borgarkrigen braut ut, har Quneitra guvernement, inkludert ein nøytral SN-observasjonssone, vore åstad for harde kampar mellom syriske opprørarar og dei statlege styrkane. 

## Distrikt

## Kjelder

**Denne artikkelen bygger på «[[:en:Quneitra Governorate|Quneitra Governorate]]» frå ,  den 4. april 2014.* 
*** oppgav desse kjeldene:*

## Bakgrunnsstoff
Daraa guvernement

**Dara`a guvernement** () er eit av fjorten guvernement i Syria. Det ligg sørvest i landet og dekkjer eit areal på 3&nbsp;730&nbsp;km². Det grensar til Jordan i sør, Quneitra guvernement i vest, Rif Dimashq guvernement i nord og Al-Suwayda guvernement i aust. Guvernementet har eit folketal på 998&nbsp;000 (2010). Hovudstaden er byen Daraa.

Fleire samanstøytar skjedde i guvernementet under den syriske borgarkrigen. 

## Distrikt

Guvernementet er delt inn i tre distrikt (manatiq):
* Al-Sanamayn (3)
* Dar'a (8)
* Izra' (6)

Desse er vidare delt inn i 17 underdistrikt (nawahi).

## Kjelder

## Bakgrunnsstoff

*
Tartus guvernement

**Tartus guvernement** () er eit av fjorten guvernement i Syria. Det ligg vest i Syria, på grensa til Libanon i sør, Middelhavet i vest, Latakia guvernement i nord, og Homs og Hama guvernement i aust. Det er eit av få guvernement i Syria som har ein majoritet av alawittar. Forskjellige kjelder gjev arealet til å vere 1&nbsp;890&nbsp;km² eller 1&nbsp;892&nbsp;km². I 2011 hadde guvernementet 797&nbsp;000 innbyggjarar. Hovudstaden er Tartus.

## Historie
Guvernementet var historisk ein del av Alawittarstaten, som eksisterte frå 1920 til 1936.

Regionen var relativt fredeleg under den syriske borgarkrigen om starta i 2011. I mai 2013 skal derimot pro-statlege styrkar ha utført massakrar i landsbyane Bayda og Baniyas.

## Distrikt
Guvernementet er delt inn i fem distrikt (*[[manatiq]]*):
*Ash-Shaykh Badr
*Baniyas
*Duraykish
*Safita
*Tartus

Desse er vidare delt inn i 27 underdistrikt (nawahi).

## Kjelder

* http://www.tartous-city.com

**Denne artikkelen bygger på «[[:en:Tartus Governorate|Tartus Governorate]]» frå ,  den 4. april 2014.*  

## Bakgrunnsstoff
Lattakia guvernement

**Lattakia guvernement** () er eit av fjorten guvernement i Syria. Det ligg vest i Syria, ved grensa til Tyrkia. Arealet varierer i forskjellige kjelder frå 2&nbsp;297&nbsp;km² til 2&nbsp;437&nbsp;km². I 2012 hadde guvernementet 1&nbsp;364&nbsp;985 innbyggjarar, og er eit av få guvernement i Syria med ein majoritet av alawittar. Hovudstaden er Latakia.

## Historie
Guvernementet var historisk ein del av Alawittarstaten, som eksisterte frå 1920 til 1936. Byen Lattakia var hovudstaden i denne staten.

Regionen har vore relativt fredeleg under den syriske borgarkrigen som starta i 2011, men opprørarar har halde til nordaust i provinsen kring Salma.

## Distrikt

Guvernementet er delt inn i fire distrikt (*[[manatiq]]*):
*Al-Haffah
*Jableh
*Lattakia
*Qardaha

Desse er vidare delt inn i underdistrikta (nawahi).

## Kjelder

**Denne artikkelen bygger på «[[:en:Latakia Governorate|Latakia Governorate]]» frå ,  den 4. april 2014.* 
*** oppgav desse kjeldene:*

## Bakgrunnsstoff
Hama guvernement

**Hama guvernement** () er eit av fjorten guvernement i Syria. Det ligg vest i det sentrale Syria. Arealet varierer frå kjelde til kjelde, frå 8&nbsp;844&nbsp;km² til 8&nbsp;883&nbsp;km². I 2011 hadde guvernementet 1&nbsp;628&nbsp;000 innbyggjarar. Hovudstaden er Hama.

## Arealbruk og jordbruk
Hama er eit viktig jordbruk- og industrisenter i Syria, med eit areal på , over ein tredjedel av arealet i guvernementet, som er oppdyrka. Guvernementet produserer over halvparten av den nasjonale avlinga av poteter og pistasjenøtter, i tillegg til forskjellige andre grønsaker. Kvegoppdrett er òg vanleg i guvernementet. 

## Distrikt

Guvernementet er delt inn i fem distrikt (manatiq):
*Al-Suqaylabiyah
*Hamah
*Masyaf
*Muhardeh
*Salamiyah

Desse er vidare delt inn i 22 underdistrikt (nawahi).

## Kjelder

**Denne artikkelen bygger på «[[:en:Hama Governorate|Hama Governorate]]» frå ,  den 4. april 2014.* 
*** oppgav desse kjeldene:*

## Bakgrunnsstoff
Sulmona

**Sulmona** er ein by og ein kommune i Provinsen L'Aquila i regionen Abruzzo i Italia. Kommunen har knapt 25&nbsp;000 ibuarar og eit areal på 70,3 km². Byen ligg i ein breid dal der elva Gizio renn i hop med fleire mindre elvar. I før-romersk tid var byen ein av dei viktigaste i landområdet til folkegruppa pelignerane. I romersk tid vart byen omtala som Sulmo og er sidan den gong kjend som fødestaden for diktaren Ovid. Til hans heider er reist ein statue på plassen Piazza XX Settembre som ligg på hovudgata Corso Ovido, oppkalla etter nettopp Ovid.

I dag er Sulmona kjend som hovudstaden for produksjonen av konfetti i Italia.

## Klima
Sulmona har eit typisk innlandsklima med varme somrar og kalde vintrar, med stor skilnad på dag- og nattemperaturar. Klimaet er turt med omkring 600 mm årleg nedbør.

## Kjelder


**Denne artikkelen bygger på «[[:da:Sulmona|Sulmona]]» frå ,  den 4. april 2014.*  

## Bakgrunnsstoff

*
Avezzano

**Avezzano** er ein by og ein kommune i provinsen Provinsen L'Aquila i regionen Abruzzo i Italia. Kommunen har om lag 41&nbsp;000 ibuarar og eit areal på 104 km².

Byen er senter for handel, industri og landbruk i Marsica-området, landområdet der folkegruppa marserane budde. Avezzano hyser fleire høgteknologiske verksemder, som ei avdeling av Micron Technology og ein jordstasjon for firmaet Telespazio.

Avezzano ligg 695 meter over havet i eit kupert terreng med mange bakkar. Sør for byen er den utturka Fucinosjøen, i nord og vest reiser seg fjell, medan det er sletteland mot aust

### Soge
Den nærliggjande Fucinosjøen vart utturka i 1875. Vatnet var det største i Mellom-Italia og var rik på fisk, men hadde ikkje naturleg avløp, noko som gjorde det til utklekkingsstad for malariamyggen. Dessutan svelte vatnet opp i våtsame periodar, og omgjevnadene vart overfløymde. Den tidlegare vassbotnen vart omgjort til eit særleg frodig landbruksområde.

13. januar 1915 vart Avezzano råka av eitt av dei kraftigaste jordskjelva som er registrert i Italia. Totalt i kring 30&nbsp;000 menneske mista livet, 9&nbsp;238 i sjølve Avezzano. Omkring 120&nbsp;000 menneske var heimlause etter katastrofen. Byen vart jamna med jorda, einast ei fløy av Orsini-borga stod att etter skjelvet. Av dei omkring 11&nbsp;000 ibuarane slapp berre ca 300 uskadde frå hendinga.

Byen vart gjenopbygt med like, parallelle gater og grøne område, og kom snøgt i godt gjenge.

## Kjelder

**Denne artikkelen bygger på «[[:da:Avezzano|Avezzano]]» frå ,  den 4. april 2014.*
Homs guvernement

**Homs guvernement** () er eit av fjorten *muhafazat* (guvernement eller provinsar) i Syria. Det ligg sentralt i Syria. Arealet varierer i forskjellige kjelder, frå 40&nbsp;940&nbsp;km². til 42&nbsp;223&nbsp;km². Det er dermed det geografisk største guvernementet i Syria. Homs guvernement hadde kring 2&nbsp;145&nbsp;000 innbyggjarar i 2012. Homs guvernement er delt inn i seks administrative distrikt (*[[mantiqah]]*). Homs er hovudstaden i distriktet Homs.

## Distrikt

Guvernementet er delt inn i sju distrikt (manatiq):

*Homs
*Al-Mukharram
*Al-Rastan
*Al-Qusayr
*Tadmur
*Taldou
*Talkalakh

Distriktet er vidare delt inn i 25 underdistrikt (nawahi).

## Kjelder

**Denne artikkelen bygger på «[[:en:Homs Governorate|Homs Governorate]]» frå ,  den 4. april 2014.* 
*** oppgav desse kjeldene:*

## Bakgrunnsstoff
As-Suwayda guvernement

**As-Suwayda guvernement** ( ) er det sørlegaste av dei fjorten guvernementa i Syria. Det har eit areal på 5&nbsp;550&nbsp;km² og dannar ein del av den historiske regionen Hawran. Hovudstaden og den største byen er as-Suwayda.

Geografisk omfattar guvernementet nesten heile Jabal al-Druze, den austlege delen av Lejah, og ein del av den tørre, austlege steppa Harrat Ash Shamah.

## Demografi og folkesetnad
I 2013 hadde guvernementet ein folkesetnad på kring 566&nbsp;000 innbyggjarar. Det er det einaste guvernementet i Syria som har ein drusar-majoritet. Her bur òg ein større austleg-ortodoks minoritet, og eit lite muslimsk samfunn. 

Dei fleste innbyggjarane bur vest i guvernementet, særleg vest i Jabal ad-Duruz. Berre dei nomadiske beduin-stammenen lever i det ufruktbare området i Harrat Ash Shamah.

## Inndelingar

Guvernementet er delt inn i 3 distrikt (manatiq):
* As-Suwayda
* Salkhad
* Shahba'

Desse er vidare delt inn i ni underdistrikt (nawahi).

## Byar og landsbyar

Guvernementet inneheld tre byar, 124 landsbyar og 36 grender.

### Byar
*As-Suwayda
*Salkhad
*Shahba

### Landsbyar
*Al-Ajailat
*Al-Ghariyah
*Al-Kefr
*Ariqah
*Dama
*Lahetha
*Murduk
*Qanawat

## Kjelder

**Denne artikkelen bygger på «[[:en:As-Suwayda Governorate|As-Suwayda Governorate]]» frå ,  den 4. april 2014.* 
*** oppgav desse kjeldene:*

## Bakgrunnsstoff
Innu-aimun

**Innu-aimun** eller *montagnais* er eit algonkinsk språk som blir snakka i Quebec og Newfoundland i Canada. Innu har over 8000 talarar.

## Grammatikk
Innu-aimun er eit polysyntetisk språk med relativt fri ordstilling.

## Utbreiing

Sidan 1980-talet har innu-aimun vore relativt mykje eksponert i populærkulturen i Canada og Frankrike gjennom suksessen til rockegruppa Kashtin og dei påfølgjande solokarrierane til bandgrunnleggjarane Claude McKenzie og Florent Vollant. Nokre kjende songar med tekst på innu har vore «» ('Jente'), «» ('Min barndom'), «» ('Soge') og ikkje minst «» ('Pass på deg sjølv'). Florent Vollant har også spelt inn fleire kjende julesongar på innu på albumet  frå 1999.

I 2013 blei det gjeve ut ei omfattande ordbok over alle dialektane av innu med omsetjingar til engelske og fransk.

## Kjelder

**Denne artikkelen bygger på «[[:en:Innu-aimun|Innu-aimun]]» frå ,  den 21. desember 2021.*  
 
## Litteratur
* Clarke, Sandra. 1982. North-West River (Sheshatshit) Montagnais: A grammatical sketch. National Museum of Man Mercury Series, 80. Ottawa: National Museums of Canada.
* Clarke, Sandra, and Marguerite MacKenzie. 2005. Montagnais/Innu-aimun (Algonquian). In Geert Booij et al. (eds.), *Morphology: An international handbook on inflection and word formation*, vol. 2, 1411–1421. Berlin; New York: Walter de Gruyter.
* Clarke, Sandra, and Marguerite MacKenzie. 2006. *Labrador Innu-aimun: An introduction to the Sheshatshiu dialect*. St. John's, Newfoundland: Department of Linguistics, Memorial University of Newfoundland.
* Drapeau, Lynn (1991) Dictionnaire montagnais-français. Québec: Presses de l'Université du Québec. 940 p.
Moj svijet

**Moj svijet** (montenegrinsk *Мој свијет*, montenegrinsk for 'Mi verd') er ein singel av Sergej Ćetković, gjeven ut 9. mars 2014. Songen er skriven av Sergej Ćetković og Emina Jahović.

I november 2013 vart Sergej Ćetković vald internt av Radio televizija Crne Gore til å representere Montenegro i Eurovision Song Contest 2014 i København i Danmark. 9. mars 2014 vart songen, «Moj svijet», presentert i eit fjernsynsprogram med både ein montenegrinsk og engelsk versjon. Det vart seinare stadfesta at den montenegrinske versjonen ville verte brukt i tevlinga. Den montenegrinske versjonen vart skriven av Sergej Ćetković og Emina Jahović.

## Kjelder
* 
*
Filippo Inzaghi

**Filippo Inzaghi** () er ein italiensk tidlegare fotballspelar frå Piacenza. Han spela for klubbar som Parma FC, Atalanta, Juventus og sist AC Milan. Inzaghi vart verdsmeister med Italia i 2006, med Milan vann han Meisterligaen i 2003 og 2007, dessutan vann han to Serie A-meisterskap, med høvesvis Juventus og Milan, samt eit nasjonalt cupgull med Milan. Også den yngre broren Simone Inzaghi var fotballspelar på toppnivå.

### Klubbspel
Den seinare midtspissen Inzaghi debuterte i Serie B for den lokale klubben Piacenza Calcio utan å slå til. Sesongen 1992/93 spela han for Serie C-klubben Albinoleffe der han noterte seg for tretten nettkjenningar på 21 kampar. Etter korte opphald i Verona og deretter Piacenza debuterte han i sesongen 1995/96 for Parma i Serie A og skåra to mål på 15 kampar.

Inzaghi slo gjennom som toppspiss i 1996/97-sesongen, då han i sitt andre år i Serie A skåra 24 mål på 33 kampar for Atalanta frå Bergamo og vart skyttarkonge i serien. I 1997 gjekk han til Juventus, der han i løpet av fire sesongar presterte på eit høgt nivå og spela seg inn på det italienske landslaget. Han vart seriemeister med Juventus i 1998, då han danna ein sterk offensiv trio i lag med Alessandro Del Piero og Zinedine Zidane.

I 2001 vart Inzaghi overført til AC Milan og opplevde å vinne Meisterligaen både i 2003 og i 2007.  Den 23. mai 2007 opplevde Inzaghi sitt personlege høgdepunkt då han skåra Milans begge mål i meisterliga-finalen mot Liverpool FC og vart matchvinnar. Han var elles med  på å verte italiensk cupmeister med Milan i 2003, og å vinne den italienske seriemeisterskapen i 2004. Han spela eit fåtal kampar for Milan også då klubben vann Serie-A i 2011. 

Inzaghi la opp som fotballspelar då kontrakten med Milano-klubben gjekk ut i 2012. Sidan har han arbeidd som fotballtrenar.

### Landslagsspel
Inzaghi debuterte på landslaget 8. juni i ein vennskapskamp mot Brasil. Han spela for Italia under VM 1998 og VM 2002, og var også med i troppa til VM 2006 i Tyskland der han skåra eitt mål, men fekk lite speletid. Under fotball-EM 2000 skåra han to mål for Italia, men kom ikkje på bana i finalen mot Frankrike, ein kamp som enda med fransk siger etter ekstraomgangar.

Vel ti år etter han fekk sin landslagsdebut spela Inzaghi sin 57. og siste landskamp for Italia mot Frankrike på heimebana i Milano. Kvalifiseringskampen til EM 2008 enda 0-0. Han stoppa då på 25 landslagsmål for Italia, berre fem italienske landslagsspelarar har netta fleire gongar for Italia pr 2014.   

### Merittar
* EM-sølv 2000 for Italia
* VM-gull 2006 for Italia
* Vinnar av Meisterligaen 2003 og 2007 med AC Milan
* Italiensk seriemeister 1998 med Juventus
* Italiensk seriemeister 2004 med AC Milan
* Italiensk cupmeister 2003 med AC Milan

## Kjelder

**Denne artikkelen bygger på «[[:de:Filippo Inzaghi|Filippo Inzaghi]]» frå ,  den 5. april 2014.*  
 

**Denne artikkelen bygger på «[[:it:Filippo Inzaghi|Filippo Inzaghi]]» frå ,  den 5. april 2014.*
Atriplex

**Atriplex** er ei planteslekt i amarantfamilien. Ho omfattar 200 artar i tempererte og subtropiske strok som ofte er svært saltherdige.

I Noreg er det funna 8 arter, av desse er 6 viltveksande strandplantar. Dei vanlegaste er svinemelde, tangmelde, strandmelde og bruskmelde.

## Kjelder

*«Atriplex» (20. desember 2013), *Store norske leksikon*. Fri artikkel henta 4. april 2014.
**Denne artikkelen bygger på «[[:en:Atriplex|Atriplex]]» frå ,  den 5. april 2014.*
Språkkonsulentstillinga i NRK

**Språkkonsulentstillinga i NRK** er ein institusjon for å følgje og forbetre språket i NRK.

Språket i NRK har alltid vore viktig i norsk språkpolitikk, og NRK har som statleg radio- og TV-kanal vore forplikta til å setje staten sin politikk ut i live. Den nye teljemåten er t.d obligatorisk for NRK-tilsette, og NRK sin politikk er at minst 25% av språket i sendingane skulle vere på nynorsk. Normalisert språkbruk skal også følgje normalen som til ei kvar tid er gjeldande for nynorsk og bokmål.

Språkkonsulenten har hatt ei dobbelt rolle i NRK: Å sjå til at språkpolitikken har vorte sett ut i live, og å vere faglege rådgjevarar i språklege spørsmål.

## Tidlegare språkkonsulentar

### Bokmål

* 1978 - 2000: Finn Erik Vinje
* 2000 - 2012: Ruth Vatvedt Fjeld 

### Nynorsk
* ... - 200: Sylfest Lomheim
* 2000 - 2012: Jon Peder Vestad

## Frå språkkonsulent til språksjef

Frå og med 2012 vart stillinga lagt om, frå ei 20% stilling for eksterne konsulentar til ei fulltidsstilling for ein språksjef intern i NRK. Ragnhild Bjørge vart tilsett i den stillinga hausten 2013.

## Kjelder



* Språkreglar i NRK frå 19.6. 2007
* NRK går over frå ekstern språkkonsulent til intern språksjef
Three Minutes to Earth

**«Three Minutes to Earth»** er ein singel av The Shin & Mariko Ebralidze, gjeven ut i 2014. Songen er skriven av Zaza Miminoshvili og Eugen Eliu.

«Three Minutes to Earth» vart vald internt av Sakartvelos sazogadoebrivi mauts'q'ebeli til å representere Georgia i Eurovision Song Contest 2014 i København i Danmark. Songen vil verte framført på engelsk av Mamuka Gaganidze, Zaza Miminoshvili, Zurab J. Gagnidze, Alexander Chumburidze og Mariko Ebralidze under aliaset The Shin & Mariko Ebralidze.

## Kjelder
*
Baintha Brakk

**Baintha Brakk** er eit 7&nbsp;285 meter over havet høgt fjell i den pakistansk-kontrollerte delen av fjellkjeda Karakoram og den omstridde regionen Kashmir. Fjelltoppen er den høgste i Panmah Muztagh-fjella, med dei meir berømte Baltoro Muztagh-fjella i nordvest.

Ein topptur på Baintha Brakk vert rekna som ein av dei vanskelegaste klatreturane i verda, grunna det nakne, steile berget og den store høgda over havet. Britane Chris Bonington og Doug Scott vart sommaren 1977 dei fyrste som nådde toppen, etter ein strabasiøs tur opp vestegga. Sidan har toppen vorte nådd to gongar; i 2001 og 2012.

## Kjelder

**Denne artikkelen bygger på «[[:de:Ogre (Berg)|Ogre (Berg)]]» frå ,  den 5. april 2014.*
Lupghar Sar

**Lupghar Sar** er eit 7&nbsp;200 meter over havet høgt fjell i Pakistan. Fjelltoppen er den vestlegaste sjutusen-metringen i Hispar Muztagh-fjella i Karakoram. Saman med grannefjellet Momhil Sar og Trivor i sørvest dannar det Momhil-gruppa. Lupghar Sar ligg aust for Hunza-dalen.

## Kjelder

**Denne artikkelen bygger på «[[:de:Lupghar Sar|Lupghar Sar]]» frå ,  den 5. april 2014.*
Herøy kyrkje

**Herøy kyrkje** er namn på fleire kyrkjer i Noreg:
* Herøy kyrkje på Helgeland – i Herøy kommune i Nordland fylke
* Herøy kyrkje på Sunnmøre – i Herøy kommune i Møre og Romsdal fylke
Gangkhar Puensum

**Gangkhar Puensum** er med sine 7&nbsp;570 meter over havet det høgste fjellet iBhutan og til dags dato det høgste fjellet på jordkloten der det ikkje har vore menneske på toppen.

Den nøyaktige høgda på Gangkhar Puensum er usikker, då området det ligg i er lite utforska og oppmålt. Dei oppgjevne 7&nbsp;570 moh. er etter ein britisk ekspedisjon som i 1986 gav opp å na toppen av Gangkhar Puensum. 

Det er elles ikkje klart om toppen ligg inne i Bhutan, då Folkerepublikken Kina og Bhutan stridest om kvar landegrensa nøyktig går mellom dei to landa i dette lite tilgjengelege fjellområdet.

Bhutan har sidan 1994 forbode fjellklatring over 6000 moh på Gangkhar Puensum og nærliggjande fjell, då lokalbefolkninga held fjellet for å vere bustad for ånder og gudar.

## Kjelder

**Denne artikkelen bygger på «[[:en:Gangkhar Puensum|Gangkhar Puensum]]» frå ,  den 6. april 2014.*